|  |  |
| --- | --- |
|  |  |

Majandus- ja Kommunikatsiooniministeerium Teie 22.10.2025

info@mkm.ee Meie: kuupäev digiallkirjas nr 1.4-1/2112-1

**Vastuskiri**

22.10.2025 e-kirjas andsite teada, et Majandus- ja Kommunikatsiooniministeerium on ette valmistamas Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ kaasajastamist. Märgite, et määruse § 3 punkti 11 kohaselt on üheks kooskõlastajaks ka Tarbijakaitse ja Tehnilise Järelevalve Amet. Tööinspektsiooni ei ole määruses senini nimetatud.

Täname, et küsisite Tööinspektsioonilt sisendit Vabariigi Valitsuse määruse kaasajastamiseks.

Kehtiva Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ (edaspidi määrus) § 2 lg 3 sätestab, et põhjendatud juhtudel tuleb teha koostööd ja kooskõlastada ka §-s 3 nimetamata asutustega, kui planeeringu küsimus tõepoolest kuulub nende valdkonda.

Leiame, et kehtiv määrus on Tööinspektsiooni vajadustega kooskõlas, juhul kui planeeringuga kaasnevad küsimused, mille puhul Tööinspektsioonil on pädevus kaasa rääkida (nt väga spetsiifilised töökeskkonna, tööohutuse jm lahendused juba planeeringutasandil), võib koostöö olla põhjendatud ja seda saab kehtiva määruse § 2 lg 3 alusel teha.

Üldjuhul tekib vajadus Tööinspektsiooni kaasata alles ehitusprojekti käivitumise käigus loamenetlusse ning kehtiv ehitusseadustiku § 42 lg 7 ja § 54 lg 6 võimaldavad ehitus- ja kasutusloa menetlejal loamenetluses Tööinspektsiooni kaasata.

Planeeringud on pigem ruumikasutuse ja maakorralduse küsimused, Tööinspektsioonil puudub spetsiifiline teadmine, huvi ja ressurss olla selles etapis kaasatuks.

Lugupidamisega

(allkirjastatud digitaalselt)

Kaire Saarep

peadirektor

Ene Kivineem

ene.kivineem@ti.ee

   